0319.xml
پاکستان سمیت دنیا بھر میں خواتین پر تشدد کے خاتمہ کا عالمی دن آج منایا جائیگا
فیصل آباد۔24نومبر (اے پی پی):پاکستان سمیت دنیا بھر میں خواتین پر تشدد کے خاتمہ کا عالمی دن آج 25نومبر بروزمنگل کو منایا جائیگا۔مذکورہ دن منانے کامقصد خواتین پر گھریلو تشدد ، جسمانی تشدد ، جنسی طور پر ہراساں کرنے ، دفاتر ، نیم سرکاری، صنعتی، کاروباری ، تجارتی و دیگر اداروں میں کام کے دوران صعوبتوں سے نجات اور ان کے مسائل کے متعلق آگاہی اور شعوری بیداری پیدا کرناہے ۔ خواتین پر تشدد کے خاتمہ کے عالمی دن کے آغاز اقوام متحدہ کے زیر اہتمام جنرل اسمبلی کی ایک قرار داد کی منظوری کے بعد 25نومبر 1999ء سے کیا گیاجس کے بعد یہ دن ہر سال 25نومبر کو پاکستان سمیت دنیا بھر میں خواتین پر تشدد کے خاتمہ کے عالمی دن کے طورپر منایا جاتاہے۔ وائٹ ربن کمپین پاکستان کے ترجمان نے اے پی پی کو بتایاکہ خواتین پر تشدد تہذیب یافتہ دنیا کا سب سے بڑا مسئلہ ہے اور ایک عالمی ادارے کی رپورٹ کے مطابق دنیا بھر میں ہر 6میں سے 1عورت کو کسی نہ کسی طرح مردکے تشد د کا نشانہ بننا پڑتا ہے۔ انہوں نے بتایاکہ متعلقہ ادارے خواتین کے حقوق اور ان کے خلاف ہر قسم کے جسمانی ، جنسی، ذہنی تشدد کے خاتمہ کیلئے بھر پور مہم جاری رکھے ہوئے ہیں تاکہ خواتین کو ان کے حقوق سے روشناس کروانے سمیت صنفی عدل و مساوات کو یقینی بنایا جا سکے۔
APP
24.11.14
0319p.xml
دنیا بھر میں خواتین پر تشدد کے خاتمے کا آج دن منایا جائیگا عورتوں کے خلاف بڑھتے جرائم کی وجہ سے پاکستان دنیا کا تیسرا خطرناک ترین ملک قرار پاکستانی خواتین پر جنسی حملوں میں 50فیصد ،غیرت کے نام پر قتل میں 27فیصد اضافہ ہوا
لاہور(گونیلا گل)پاکستان سمیت دنیا بھر میں آج " خواتین پر تشدد کے خاتمے کا عالمی دن" منایا جایا جا رہاہے؛یہ دن ہر سال 25نومبر کو منایا جاتا ہے اسی روز عورتوں پر تشدد کے خاتمے کی سولہ روزہ سے گرمیوں کا بھی آغاز ہوتا ہے،جن کا اختتام 10دسمبر کو انسانی حقوق کے عالمی دن کے موقع پر ہوتا ہے۔ایک نجی تنظیم کی رپورٹ برائے 2014کے مطابق دنیا بھر میں پاکستان عورتوں کیلئے تیسرا خطرناک ترین ملک بن گیا ہے۔یہاں ہر سال ایک ہزار سے زیادہ عورتیں کاروکاری اور 90فیصد گھریلو تشدد کا شکار ہوتی ہیں ۔پاکستان میں خواتین پر جنسی حملوں میں لگ بھگ 50فیصد اور گھریلو تشدد کے واقعات میں 25فیصد اضافہ ریکارڈ ہوا ہے۔پاکستان میں خواتین کے ساتھ امتیازی سلوک کے خاتمے کیلئے حالیہ برسوں میں نئی قانون سازی بھی ہوئی ہے۔حنا جیلانی ،شازیہ شاہین ،عنبرین فاطمہ ،نبیلہ شاہیں ،لیلی اظہر،بشری خالق ،نیلم حسین ،سمیعہ یوسف ،نعیمہ ملک،نازیہ حسن ،شبانہ ناز،نورین توکل،آئمہ محمود ،فرزانہ ممتاز سمیت دیگر سماجی ورکرز نے روزنامہ دنیا سے خصوصی بات چیت کرتے ہوئے کہا کہ سما جی تعصبا ت،کمزور قوانین،پولیس کی ناقص تفتیش،کمزور عدالتی نظام اور مجرموں کا سزا سے بچنا خواتین کیخلاف جرائم میں اضافے کی بڑی وجوہا ت ہیں،انہوں نے وفاقی و پنجاب حکومت سے ضمن میں موثر قانون سازی کا مطالبہ کیا۔
daily_dunya
25.11.14